Киңәшләр

Балалар, җинаятьче корбаны булмасын, явызлардан саклансыннар, ә иң мөһиме исән-имин булсыннар өчен нишләргә? Иң элек аларны ишегалдында, урамда, җәмәгать урыннарында үзләрен ничек тотарга кирәклеген өйрәтергә кирәк.

* Балагыз таныш булмаган кешеләргә телефон номерын; адресын,ягъни кайда торганлыгын, яшәгәнлеген әйтмәсен;
* Караңгыга калганчы уйнап йөрмәсен;
* Үз йорты тирәсеннән ялгызы гына читкә китмәсен;
* Таныш булмаган һәм исерек кешеләр төркемен урап узсын;
* Кешесез аулак урыннарга кермәсеннәр;
* Дуслары, классташлары белән аралашканда өйдәге кыйммәтле әйберләр белән мактанмасыннар;
* Кесә телефонын күренеп торган урында йөртмәсеннәр;
* Сорасалар, кесә телефонын чит кешеләргә бирмәсеннәр;
* Таныш булмаган кешеләр машинага утырырга, яисә берәр җиргә чакырсалар, ризалашмасын;
* Кыйммәтле әйберләр белән (плеер, алтын бизәнү әйберләре) урамга чыкмаска тырышсыннар;
* Урамда чит кешеләр кулыннан бернәрсә дә алмасыннар;
* Куркыныч туса, баланы тотып алырга тырышсалар, бөтен көче белән җинаятьченең кулыннан ычкынырга тырышсын, кычкырсын;
* Ничек тә булса башкаларның игътибарын җәлеп итәргә тырышсын, кешеләрне ярдәмгә чакырырга оялмасын.
* Туктарга җыенган машинаны күрсәләр, бу урыннан тизрәк китү җаен карасыннар;
* Машина хәрәкәтенә каршы барсыннар;
* Беркайчан да ят машинага утырмасыннар;
* Әгәр артларыннан кемдер күзәтеп баруны тойсалар, кеше йөри торган урынга йөгерсеннәр, яисә кычкырсыннар;
* Өйдән чыкканда , кая барасын һәм сәгать ничәдә кайтасын якыннарына әйтеп китсеннәр;
* Аз таныш булган кешеләргә бармасыннар, үзләрен дә чакырмасыннар;
* Каядыр барып, онытылып китеп, соңга калалар икән, каршы алсыннар өчен өйләренә шалтыратсыннар;
* Дуслары, классташлары белән үз өйләрендә очрашу оештырганда, өйдә үзеннән башка тагын берәр кеше булган вакытны сайласыннар.
* Балалар үз кичерешләре яки дуслары турында сөйләгәндә игътибар белән тыңлагыз;
* Баланың борчулары, куркулары турында сораштырыгыз, әгәр дә ул күңел түрендәге хисләре белән уртаклашса, мактагыз – бу бәланы булдырмый калуның мөһим шартларының берсе;
* Гаиләдә бала олы кешеләр белән теләсә нинди борчуларын уртаклаша алырлык мөнәсәбәтләр урнаштырырга кирәк.